《次韵经略吴及石门洞》
宋代·刘牧

谏纸空箱后，高牙拂断霓。
还符翠洲梦，来见石门题。
架竹生新径，诛茅得旧蹊。
阴崖走别洞，阳岭带回溪。
吟桂人非隐，逢花客自迷。
虚中存纳受，绝壁阻攀跻。
地远饶征戍，君来息鼓鼙。
吏闲眠麂鹿，民乐戏凫鷖。
胜事时相遇，芳樽手屡携。
清风与诗句，留与昔贤齐。

作者简介：（1011—1064）衢州西安人，字先之，一作牧之，号长民。举进士。尝从孙复习《春秋》，又以范仲淹为师。以仲淹荐，为兖州观察推官。累官至太常博士。有《易解》、《卦德通论》等。